Foto: IZVeSTIYa/Aleksey Mayshev Rossiya Tashqi ishlar vazirligi rasmiy vakili Mariya Zaxarovaning ma’lum qilishicha, AQSh boshchiligidagi ayrim davlatlar Eron bilan yadroviy bitimni «ko‘mib tashlashga» harakat qilishmoqda. Bu haqda RT xabar berdi. Uning so‘zlariga ko‘ra, Eron BMT Bosh assambleyasidagi eng asosiy mavzu sanaladi. Shuningdek, uning qo‘shimcha qilishicha, G‘arbda Tehronni «dunyodagi asosiy yovuzlik» deb atashadi. Zaxarovaning ta’kidlashicha, AQSh boshchiligidagi bir necha davlat Eron yadroviy bitimini «ko‘mib tashlashga» harakat qilmoqda. Eslatib o‘tamiz, avvalroq Eron AQSh sanksiyalariga qarshi chiqishda davom etishini ma’lum qilgandi. Eron tashqi ishlar vaziri Muhammad Javod Zarifning ma’lum qilishicha, mamlakat AQSh sanksiyalariga qarshi chiqishda davom etadi.